Jelasin soal Sunan Kali Jaga  dalam bahasa sunda dong

Radén Syahid anu dipiwanohna mah Sunan Kali Jaga (éjahan Jawa: Sunan Kali Jogo) atawa sok disebut ogé Syaikh Melaya  (gumelar taun 1450) nyaéta salah saurang inohong Wali Sanga anu ruket jeung muslim di pulo Jawa, ku sabab kaparigelanna ngasupkeun pangaruh Islam kana tradisi Jawa. Makamna aya di Kadilangu, Demak.

Sunan Kali Jaga nyaéta putera Tumenggung Melayakusuma di Jepara. Tumenggung Melayakusuma muasalna mah ti seberang, katurunan Adipati Tuban ku Sri Prabu Brawijaya, antukna anjeunna ganti ngaran jadi Tumenggung Wilatikta (Majapahit). Tumengung Melayakusuma téh bisa jadi saurang imigran Jawa mangsa koloni Jawa di Malaka anu geus asup Islam di Malaka, tuluy balik deui sangkan netep di Jawa. Sunan Kali Jaga nikah jeung putri Sunan Ampel dina umur kurang leuwih 20 taun nya dina taun 1470 M. Sunan Kali Jaga hirupna leuwih ti 100 tahun, nya ti patengahan abad ka-15 nepi ka ahir abad ka-16. Sunan Kali Jaga nikah jeung Déwi Saroh binti Maulana Ishaq, nu tuluy dipaparin 3 urang putera nyaéta Raden Umar said anu tuluy meunang gelar Sunan Muria, Déwi Rukayah jeung Déwi Sofiah. Sunan Kali Jaga hirup di tilu mangsa pamaréntahan, nyaéta mangsa pamungkas Majapahit (Karajaaan Majapahit runtuh dina taun 1478 M.), jaman Kasultanan Demak (ngadeg dina taun 1481-1546 M.) jeung Kasultanan Pajang (panungtungan dina taun 1568 M.) Ku kituna Sunan Kali Jaga hirup leuwih ti 100 taun lilana, ti patengahan abad ka-15 nepi ka ahir abad ka-16.